text: ন ডরাই হল একটি বাংলাদেশি চলচ্চিত্র যাতে মুখ্য ভূমিকায় অভিনয় করেছেন  সুনেরাহ বিনতে কামাল ও শরিফুল রাজ, চিত্রনাট্য লিখেছেন শ্যামল সেনগুপ্ত, প্রযোজনা করেছেন মাহবুব রহমান এবং পরিচালনা করেছেন তানিম রহমান অংশু। চলচ্চিত্রটি সার্ফিং নিয়ে নির্মিত প্রথম বাংলাদেশি চলচ্চিত্র।
  
  চলচ্চিত্রটি ২০১৯ সালের ২৯ নভেম্বর বাংলাদেশে মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ৬টি বিভাগে পুরস্কৃত হয়।
  
  অভিনয়ে
   সুনেরাহ বিনতে কামাল - আয়েশা
   শরিফুল রাজ - সোহেল 
   সাঈদ বাবু - আমির
   জোসেফাইন লিন্ডেগার্ড - এস্তার
   ওয়াসিম সিতার - লিয়াকত
   ঠাকুর প্রসাদ - আদিল
   টমি হিন্ডলি - মার্ক
   লেঙ্কা মারি - আমিরের স্ত্রী
   পেদ্রো প্রিন্সিপে - ক্যামেরাম্যান
   হিন্দোল রায় - সোহেলের বাবা
   নাসির উদ্দিন খান
   এজাজ বারী
   কল্পনা দাস
  
  মুক্তি
  চলচ্চিত্রটি ২০১৯ সালের ২৯ নভেম্বর প্রেক্ষাগৃহে মুক্তি পায়। প্রচারণার কৌশল হিসেবে চলচ্চিত্রটি কক্সবাজারের সমুদ্র সৈকতেও প্রদর্শিত হয়। এছাড়াও ১৮তম ঢাকা আন্তর্জাতিক চলচ্চিত্র উৎসবে 'বাংলাদেশ প্যানারমা' বিভাগে প্রদর্শিত হয়।
  
  সমালোচনা ও অভ্যর্থনা 
  
   ধর্মীয় অনুভূতিতে আঘাতের অভিযোগ তুলে ‘সার্ফিং’ নিয়ে দেশের প্রথম চলচ্চিত্র ন ডরাই-এর সেন্সর বাতিল ও প্রদর্শনী বন্ধে একটি আইনি নোটিশ পাঠানো হয়েছে। নোটিশে বলা হয়েছে, এই চলচ্চিত্রে এমন কিছুর বর্ণনা করা হয়েছে, যা মুসলমানদের ধর্মীয় অনুভূতিতে আঘাত সৃষ্টি করে।
  বাংলা মুভি ডেটাবেজে রহমান মতি এই চলচ্চিত্র সম্পর্কে "অভিনয়ের কথা বললে শরিফুল রাজ ও সুনেরাহ বিনতে কামাল দুজনই ডেডিকেটেড কিন্তু তাদেরকে স্ট্রং ক্যারেক্টরাইজেশনের দিকে নিয়ে যাওয়া হয়নি। সাঈদ বাবু অভিনয়টা করে গেছে কোনো বিশেষত্ব ছাড়া। বিদেশিদের মধ্যে রাজের বিপরীতে থাকা অভিনেত্রীর অভিনয় চলনসই তাছাড়া বাকিরা দুর্বল কারণ তাদের অভিনয় বলে দিয়েছে তাদেরকে প্রশিক্ষণ দেয়া হয়নি। অন্যান্য চরিত্রগুলো গুরুত্ব রাখে না। ‘ন ডরাই’ সার্ফিং-কে এগিয়ে নিতে একটা ফিল্ম মুভমেন্ট, এর বেশি কিছু না।" মর্মে মন্তব্য করেছেন। তিনি এই চলচ্চিত্রকে  রেটিং প্রদান করেন।
  বাংলা মুভি ডেটাবেজের আরেকটি সমালোচনায় এমডি রমিজ এই চলচ্চিত্র সম্পর্কে লিখেছেন- "ন ডরাই চমৎকার একটি সিনেমা হয়েছে। আমি যতখানি প্রত্যাশা করেছিলাম প্রাপ্তি তার চেয়ে মোটেও কম হয়নি।"  তিনি চিত্রনাট্য বাস্তবসম্মত না হয়ায় সমালোচনা করেন এবং 'ন ডরাই'কে  রেটিং প্রদান করেন।
  বাংলা মুভি ডেটাবেজে ফাহিম মন্তাসির 'ন ডরাই' নিয়ে "একটা সিনেমাকে মাস্টারপিস আখ্যান দেওয়ার জন্য যা যা দরকার ‘ন ডরাই’ তার অলমোষ্ট সবকিছুই ছিল। কিন্তু ছবির চিত্রনাট্য ও এর ধীরগ‌তির উপস্থাপনা একে আর পাঁচ-দশটি সাধারণ সিনেমার কাতারে ফেলে দিলো।" মন্তব্য করেন; তবে চলচ্চিত্রের চিত্রগ্রহণ, অভিনয়কে বিবেচনা করে  রেটিং প্রদান করেন।
  
  পুরস্কার ও মনোনয়ন
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১৯-এর ক্রীড়া নাট্য চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
  বিষয়শ্রেণী:বাংলাদেশী চলচ্চিত্র
  বিষয়শ্রেণী:বাংলাদেশী ক্রীড়া নাট্য চলচ্চিত্র
  বিষয়শ্রেণী:তানিম রহমান অংশু পরিচালিত চলচ্চিত্র
  বিষয়শ্রেণী:কক্সবাজারে ধারণকৃত চলচ্চিত্র
  বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
title: ন ডরাই